open-index/open-wikipedia-markdown huggingface dataset:
Erizana Club de Fútbol

O **Erizana Club de Fútbol** é un club de fútbol galego do concello de Baiona. Xoga de local no campo de Val de Martín e compite no Grupo 5 da Primeira Autonómica de Galicia.

## Historia
O Erizana comezou  a súa andaina en 1950 da man dos seus fundadores, o padre Fernando Muñoz Arosa e Victorino Goce Carballo. O club federouse en 1951 co nome de CF Xuvenil Erizana, e comezou a competir no campionato de zonas, onde acadou varios campionatos e copas. Os seus primeiros partidos xogounos no campo da Palma, mais trala construción do Parador de Turismo Conde de Gondomar o club viuse obrigado a disolverse en 1965.

En 1977, coa construción do campo de Santa Marta, na praia da Ladeira, o club volveu á competición co nome de Trueno de Baiona, baixo a presidencia de José María Besada. Ao ano seguinte o equipo retomou o nome de Erizana CF. No ano 1981 debuta na Rexional Preferente onde se mantivo tres tempadas, acadando o 4º posto como mellor posición. Na tempada 1990-91, xogou unha promoción contra o Rápido Bahía que perdeu, ficando ás portas do ascenso a Preferente.

No ano 1994 inaugurouse o estadio Val de Martín (Baredo), cun partido fronte á SD Compostela, e no 2005 inaugurouse o campo de Aral-Fontiñas.

No 2013 o equipo xogou a Final da Copa Deputación contra o CD Lalín, no campo de Pasarón, que perdeu nos penaltis. Na tempada 2014-15 volveu xogar na Preferente, aínda que descendeu esa tempada polos arrastres dos equipos descendidos de Terceira División. Na tempada 2015-16 acadou o ascenso a Preferente.

### Historial 
| style="vertical-align:top;" |

| style="vertical-align:top;" |

|}

**Títulos**
*Primeira Autonómica: 1 Liga (2015-16).
*Segunda Autonómica: 2 ligas (1995-96 e 2011-12) e 1 Copa (1990).
*Tercéira Autonómica: 3 ligas (1988-89, 2000-01, 2006-07) e 2 Copas (2001 e 2007).
*2 ligas Comarcáis (1951-52 e 1964-65).
*1 liga de Priméira Comarcal (1979-80).
*1 liga de Segunda Comarcal (1978-79).
*2 ligas de Zonas (1953 e 1954).
*1 Copa de Zonas (1963).
*1 Copa de Campións (1957).

## Presidentes
## Véxase tamén
### Ligazóns externas
*Páxina web do club
Vilaúxe, Aranga, Aranga

**Vilaúxe** é un lugar da parroquia de Aranga no concello coruñés de Aranga na comarca de Betanzos. Tiña 3 habitantes no ano 2009 segundo datos do Instituto Nacional de Estadística, dos cales 1 era home e 2 eran mulleres.

## Lugares e parroquias 
### Lugares de Aranga 
### Parroquias de Aranga
Medalla de Ouro do AIA

A **Medalla de Ouro do AIA** é un galardón concedido polo Instituto Americano de Arquitectos (*American Institute of Architects*, AIA). O premiado é elixido polo *Comité nacional de Directores do AIA* en recoñecemento dun significativo traballo de influencia duradeira na teoría e na práctica da arquitectura. 
É o maior galardón do AIA. Dende 1947, a medalla foi concedida, máis ou menos, anualmente.

## Lista de galardoados 
## Véxase tamén 
### Ligazóns externas 
* Páxina web oficial do AIA
Músculo pronador redondo

O **músculo pronador redondo** é un músculo do membro superior humano situado na rexión anterior do antebrazo.

## Orixe e insercións 
A súa orixe áchase no epicóndilo medial do úmero e na crista supracondílea do mesmo óso. Algunhas febras parten do bordo medial da apófise coronoide do cúbito. A inserción caudal localízase na superficie lateral da diáfise radial.

## Función 
A principal función do pronador redondo é a pronación do antebrazo, xirando a man cara a atrás, aínda que tamén realiza unha pequena flexión do cóbado ou axuda a flexionalo cando exista unha forte resistencia.

## Innervación 
É innervado polo nervio mediano.

## Vascularización 
Recibe pólas da arteria radial e da arteria cubital.

## Galería de imaxes 

Ficheiro:Gray — musculus pronator teres.png|Músculo pronador redondo destacado en vermello
Ficheiro:Gray417 color.PNG|Corte transversal do antebrazo
Ficheiro:Gray421.png|Corte transversal a través dos extremos distais do radio e do cúbito 
Ficheiro:Slide15PPP.JPG|Disección músculos superficiais do brazo
Músculo flexor común superficial dos dedos da man

O **músculo flexor común superficial dos dedos da man** é un músculo do membro superior humano situado na rexión anterior do antebrazo. Está situado nun plano intermedio.

## Orixe e insercións 
Este músculo posúe dúas grandes porcións:
* Unha porción *umerocubital*, que se orixina no epicóndilo medial do úmero e na zona próxima do bordo medial da apófise coracoide do cúbito.
* Unha porción *radial*, que se orixina na liña oblicua anterior do radio.

Entre ambas as porcións discorren o nervio mediano e a arteria cubital. Na zona próxima ao pulso divídese en catro tendóns, que pasan polo túnel do carpo e se dirixen aos dedos segundo a quinto. Os tendóns para o II e V dedo van por debaixo do III e IV. Preto das falanxes, cada tendón se divide en dous, que se insiren en ambos os bordos da falanxe media.

## Función 
É un flexor da articulación metacarpofalánxica, interfalánxica proximal de cada dedo e da articulación do pulso.

## Innervación 
É innervado polo nervio mediano.
Galicia no cine

***Galicia no cine*** foi un programa semanal da Televisión de Galicia emitido en 1986 dedicado ao cine feito en Galicia ou de temática galega, dirixido e presentado por Miguel Anxo Fernández Fernández.

## Contido 
Cada programa xiraba arredor dunha película, en primeiro lugar emitíase unha entrevista a un personaxe relacionado co filme e logo procedíase á súa emisión. Entre as fitas que pasaron polo programa están *Botón de áncora*, que foi a primeira en ser emitida, *A casa da Troia*, *Sabela de Cambados*, *A esmorga*, *Os gozos e as sombras*, *Intriga* ou *A casa da choiva*.

## Notas
Chuecatown

***Chuecatown*** é un filme cómico español dirixido por Juan Flahn.

## Argumento 
Leo (Pepón Nieto) e Rey (Carlos Fuentes) son unha parella gai de osos que viven no barrio madrileño de Chueca. Por outra banda, Víctor (Pablo Puyol) é o dono dunha inmobiliaria que pretende remodelar todo o barrio, e para conseguilo intentará asasinar a todas as vellas da zona para logo conseguir os seus pisos.

Víctor crúzase na vida da parella protagonista ao matar á súa veciña, da que resulta que Rey é o seu herdeiro. Intenta mercarlle o piso, pero Rey quere destinalo para que o ocupe a súa nai, Antonia (Concha Velasco), que odia a Leo e que ao ocupar a vivenda intentará separar por todos os medios a parella. Víctor aproveita este distanciamento para acercarse a Leo e deste xeito conseguir acceder libremente ao inmoble intentando infrutuosamente matar a Antonia.

A policía investiga os asasinatos crendo que se tratan de casos illados, excepto a inspectora Mila (Rosa María Sardá) unha muller excéntrica e cargada de fobias, que cre que están conectados porque as vítimas aparecen sempre esparexidas co mesmo perfume caro. Mais os seus superiores cren que está perturbada e apártana do caso. Mila, xunto o seu fillo Luis (Edu Soto), tamén policía, segue investigando pola súa conta, até que ao final lle acaba disparando ao asasino.

## Véxase tamén 
### Ligazóns externas 
* Trailer de Chuecatown
Lingua quiché

miniatura|Falante de lingua quiché.
A **lingua** **quiché** é unha lingua que forma parte do grupo quicheano de linguas, que forman parte da familia lingüística das linguas maias. É falada maioritariamente polos membros do pobo quiché, orixinaria de Guatemala, aínda que tamén ten presenza no sueste de México a causa da migración de refuxiados a este país durante o período da Guerra Civil Guatemalteca nos anos oitenta do século XX. Ten arredor dun millón de falantes en Guatemala, e uns 524 falantes en México (2002), sendo a lingua maia coa comunidade lingüística máis extensa e a segunda lingua de Guatemala, despois do español. Moitos falantes do quiché son bilingües da súa lingua nativa e do español, aínda que este fenómeno é menos frecuente nos ámbitos rurais illados. O quiché está clasificado como "vulnerable" polo Libro Vermello das Linguas Ameazadas da UNESCO.

Existe unha substancial variación dialectal da lingua quiché, a algúns dos seus dialectos son considerados ás veces como linguas separadas. A maior parte dos falantes empregan a variedade coñecida como quiché central, que tamén é a máis empregada nos medios de comunicación e o ámbito educativo. Outros dialectos son o quiché centro-occidental, quiché de San Andrés, quiché de Joyabaj, quiché oriental, quiché de Nahualá e quiché de Cunén.

Aínda que non é unha lingua oficial nin en Guatemala nin en México, e os niveis de alfabetización como primeira lingua son baixos, a importancia do quiché tende a crecer tanto nas escolas como na radio no territorio guatemalteco. É recoñecida como lingua nacional en Guatemala a raíz da "Lei de Idiomas Nacionais" aprobada polo Congreso de Guatemala no 2003. En México, como resultado das reformas da Constitución deste país, e das leis regramentarias derivadas, o quiché ten o recoñecemento de *lingua nacional*, coa mesma validez no territorio mexicano que o español e outras sesenta e catro linguas indíxenas.

A obra máis coñecida escrita en quiché clásico é o *Pop Wuj*, máis comunmente coñecido como *Popol Vuh*.

## Fonoloxía 
### Vogais 
### Consoantes 
## Ortografía 
Ao longo da historia, varios sistemas ortográficos empregáronse para transliterar a lingua quiché. A ortografía clásica do Padre Francisco Ximénez, que transcribiu o *Popol Vuh*, está baseada na ortografía española da época. En tempos recentes foi substituída pola ortografía estandarizada da Academia de Linguas Maias de Guatemala (ALMG). O etnohistoriador e maiísta Dennis Tedlock emprega o seu propio sistema de transliteración, diferente en todos os sentidos das ortografías establecidas.

## Sintaxe e morfoloxía 
O quiché emprega unha orde Suxeito Verbo Obxecto, en oposición a moitos idiomas maiances nos que o verbo é o elemento inicial dunha oración. A variación deste esquema é pouco común, mais algúns falantes actuais empregan o sistema Verbo Suxeito Obxecto.

## Notas 
## Véxase tamén 
### Ligazóns externas 
* Introdución á lingua quiché na web *Linguas do mundo e tipoloxía lingüística*, da Universidade de Vigo.
* quiché no *Ethnologue*
* Dicionario quiché-inglés
* *Fragmentos en audio do Popol Vuh, en quiché e e en castelán* www.Palabravirtual.com
Rogelio Salmona

200px|miniatura|Biblioteca *Virgilio Barco*.
**Rogelio Salmona**, nado en París no ano 1927 e finado en Bogotá o 3 de outubro de 2007, foi un arquitecto colombiano..

## Traxectoria 
A finais de 1976 a súa familia viaxou a Colombia, onde se estableceu definitivamente. Iniciou os seus estudos na Universidade Nacional de Colombia, na que rematou tres semestres de arquitectura. Con todo, debido ós disturbios do 9 de abril de 1948, regresou a Francia, onde ingresou a traballar no estudio de Le Corbusier. En 1958 regresou a Colombia. A maior parte da súa obra atópase en Bogotá. Durante a súa vida, colaborou con outros arquitectos colombianos como locus Vieco e Guillermo Bermúdez.

## Obras 
* Biblioteca *Virgilio Barco* en Bogotá (2001).

## Premios 
* 2003 Premio Alvar Aalto.

## Notas 
## Véxase tamén 
### Ligazóns externas 
* Fundación Rogelio Salmona .
Astro Nusantara

**Astro Nusantara** foi unha plataforma de televisión por satélite de pago en Indonesia operada por PT Direct Vision que emitiu entre o 28 de febreiro de 2006 e o 19 de outubro de 2008.

## Historia e características 
A plataforma era unha operación conxunta da Astro All Asia Networks de Malaisia e First Media de Indonesia, filial de Lippo Group. O servizo consistía en 48 canles, incluídos 5 producidos localmente, que se lanzaron baixo a cobertura da plataforma Astro malaia. A finais de 2007 tiña 145.000 subscritores. A mediados de 2008 produciuse unha disputa entre Astro All Asia Networks e Lippo Group, que levou a que o primeiro retirase o apoio cando a licenza para usar o nome de Astro caducou, o que levou ao cesamento das operacións de Astro Nusantara definitivamente.
Músculo flexor longo do polgar da man

O **músculo flexor longo do polgar da man** é un músculo do membro superior humano pertencente ao compartimento anterior do antebrazo, situado nun plano muscular fondo. Fórmase na superficie anterior do radio e na membrana interósea entre o radio e o cúbito. O tendón resultante discorre polo antebrazo, pulso e se insire na base da falanxe distal.

## Orixe e insercións 
* Orixe: superficie anterior do radio e da membrana interósea.
* Insercións: base da falanxe distal do dedo polgar.

## Función 
Flexiona o polgar.

## Innervación 
Está innervado polo nervio mediano

## Vascularización 
Está vascularizado pola arteria interósea anterior.
Músculo flexor común fondo dos dedos da man

O **músculo flexor común fondo dos dedos da man** é un músculo do membro superior humano, situado no compartimento anterior do antebrazo, pertencente ao plano muscular fondo. Orixínase no cúbito e na membrana interósea entre o radio e o cúbito, para despois atravesar o túnel carpiano e dividirse en catro tendóns. Na maior parte do percorrido áchase cuberto polos tendóns do flexor común superficial.

Antes de inserirse na falanxe, o tendón está rodeado dunha estrutura fibrosa que o protexe. Na palma da man, a ambos os dous lados sitúanse os músculos lumbricais da man. Como os tendóns cruzan todo o pulso, a contracción do músculo pode flexionar tal articulación.

## Orixe e insercións 
Orixínase na superficie anterior e medial do cúbito e metade medial da membrana interósea. Insírese nas falanxes da segunda á quinta en forma de catro tendóns.

## Función 
Flexiona os dedos segundo a quinto.

## Innervación 
Os feixes laterais son innervados polo nervio mediano a través da súa póla o *nervio interóseo anterior*. Os feixes mediais son innervados polo nervio cubital.

## Vascularización 
É vascularizado pola arteria interósea anterior, unha póla da arteria cubital.

## Véxase tamén 
* Mioloxía
Macerata

**Macerata** é unha comuna e cidade de Italia, e sede diocesana, que se localiza na rexión das Marcas, no leste do país. Atópase a unha altitude de 315 msnm. Macerata é a capital da provincia do mesmo nome.

A poboación do municipio é de 43.056 habitantes (2009) e a superficie é de 92 km², polo que resulta unha densidade de poboación de 460 hab./km². 

Ten lindes cos concellos de: Appignano, Corridonia, Montecassiano, Montelupone, Morrovalle, Pollenza, Recanati, Tolentino, Treia

A Universidade de Macerata é unha das máis antigas do mundo, xa que foi fundada en 1290 coa proclamación do edicto en toda a rexión de Bartolo da Sassoferrato, que anunciaba a creación dunha escola de dereito na cidade.

## Véxase tamén
Foggia

**Foggia** é a capital da provincia homónima na rexión da Puglia. Ten 153.197  habitantes (2009) sendo a terceira aglomeración da rexión tras Bari e Taranto. É a cidade principal do *Tavoliere delle Puglie*, un plano no terreo moi usado para a agricultura. Os habitantes reciben o xentilicio de *foggiani*.

## Véxase tamén
Albertucho

**Albertucho**, nome artístico de **Alberto Romero**, nado o 15 de novembro de 1983 no barrio de Bellavista, Sevilla, é un músico andaluz.

## Estilo 
Fortemente influenciado por bandas e artistas como Joaquín Sabina ou Kiko Veneno, como tamén AC/DC, Platero y Tú e Extremoduro; fai un rock con letras onde conta as súas vivencias e experiencias vitais servíndose para o fin dunha voz que, segundo el mesmo recoñece, non é demasiado privilexiada.

## Discografía 
## Notas
Nervio cubital

O **nervio cubital** ou **nervio ulnar** é un nervio do membro superior humano. É unha rama terminal do fascículo medial do plexo braquial.

## Características 
Preto da súa orixe adoita recibir unha rama comunicante da raíz lateral do nervio mediano, que se orixina no fascículo lateral e porta febras de C7. O **nervio cubital** pasa polo brazo e antebrazo acadando a man, onde innerva todos os músculos intrínsecos desta (agás os tres músculos da eminencia tenar e os dous músculos lumbricais laterais). No seu traxecto polo antebrazo, dá lugar a ramas para innervar o músculo flexor cubital do carpo e a metade medial do músculo flexor común fondo dos dedos da man. O nervio cubital innerva a pel situada sobre a superficie palmar do quinto dedo, a metade medial do cuarto dedo, a pel da palma e pulso, e a da superficie dorsal da zona medial da man.

### Innervacións 
O nervio cubital innerva:
* Músculo flexor cubital do carpo.
* Metade medial do músculo flexor común fondo dos dedos.
* Músculo opoñente do maimiño.
* Músculo abdutor do maimiño.
* Músculo flexor curto do maimiño.
* Músculo abdutor longo do polgar.
* Terceiro e cuarto músculos lumbricais.
* Músculos interóseos dorsais da man.
* Músculos interóseos palmares da man.
* Músculo flexor curto do dedo polgar.
* Músculo palmar curto.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Isidro Silveira Cameselle

**Isidro Silveira Cameselle**, nado en Lavadores (Vigo) o 24 de xullo de 1943 e finado o 14 de decembro de 2016, foi un empresario galego, que foi durante dúas décadas presidente do Racing de Ferrol.

## Traxectoria 
De novo foi xogador de fútbol. Sendo xuvenil xogou no Oza da Coruña. En 1961 fichou polo Real Club Celta, co que xogou en segunda división, 6 partidos na liga 1961-62 e un na 1963-64. Deixou o fútbol ben novo, en parte polas lesións, e en parte para dedicarse aos estudos.

Dedicouse á construción naval, e chegou a ser presidente do clúster galego do naval. Posteriormente foi propietario de empresas dedicadas á construción e aos servizos públicos, como Ferrolxest.

En 1980 presentou a súa candidatura á presidencia do Racing de Ferrol, aínda que a retirou a última hora. En xullo de 1993 pasou a formar parte da xunta directiva do equipo como vicepresidente, sendo Manuel Criado o presidente. Ao renunciar este en outubro de 1995 por motivos persoais, foi substituído por Isidro Silveira, que foi á súa vez ratificado no cargo pola asemblea de socios. Mantívose como presidente trala conversión do club en Sociedade Anónima Deportiva ao ser xunto co concello de Ferrol un dos maiores accionistas. Durante a súa presidencia o club xogou en Segunda División, mais sobre todo en Segunda División B e en Terceira.

## Vida persoal
O seu fillo, Chino Silveira, herdou as súas empresas e ocupou o cargo de conselleiro delegado do Racing Club de Ferrol SAD até a súa morte, a causa dun cancro, en 2018.

En 2010 detectáronlle a Isidro Silveira Cameselle unha serie de cancros que, ao cabo de seis anos, remataron coa súa vida.

## Notas 
## Véxase tamén 
### Ligazóns externas 
* Entrevista por Nacho Mirás Fole en *La Voz de Galicia*, 4 de febreiro de 2008.
Stresa

**Stresa** é unha comuna de Italia da rexión do Piemonte, da provincia do Verbano Cusio Ossola, con cerca de 4.820 habitantes. Esténdese por unha área de 33 km2, tendo unha densidade de poboación de 146 hab/km2. Fai fronteira cos concellos de Baveno, Belgirate, Brovello-Carpugnino, Gignese, Gravellona Toce, Laveno-Mombello (VA), Leggiuno (VA), Lesa (NO), Omegna, Verbania.

## Véxase tamén
* Premio Stresa
Vercelli

**Vercelli** (*Vërsèj* en piemontés) é unha cidade de Italia da rexión do Piemonte, capital da provincia homónima. Ten uns 60.000 habitantes e está situada na ribeira dereita do río Sesia. Encóntrase no medio dunha gran chaira, entre Milán e Turín, con numerosos campos de arroz, produto que exporta a todo o mundo e do que é un dos maiores mercados europeos. O seu nome deriva do  celta *Wercel*, "Garda dos celtas".

## Véxase tamén
King Kong (debuxos animados)

***King Kong*** é unha serie de animación xaponesa-norteamericana producida en 1966 por Videocraft nos Estados Unidos e Toei Animation no Xapón, constitúe a primeira serie anime producida no Xapón por unha compañía norteamericana para ser emitido nos Estados Unidos. A serie emitiuna orixinalmente a ABC entre o 10 de setembro de 1966 e o 4 de marzo de 1967, no Xapón emitiuna a canle NET. En Galicia programouna a TVG en 1986 en episodios de sete minutos.

## Características 
En 1966 Videocraft obtivo permiso da RKO para adaptar King Kong a serie de animación, os caracteres deseñáronos Jack Davis e Rod Willis. Na serie, o gorila é amigo da familia Bond, cos que vai en varias aventuras, salvado o mundo de monstros, robots, alieníxenas, científicos tolos e outros males.

Fíxose un episodio piloto dunha hora de duración, chamado *King Kong* que posteriormente se dividiu en dous que se emitiron como os capítulos 25 e 26 (*A Friend in Need* e *The Key to the City*), o resto dos capítulos contiñan unha primeira historia de 7 minutos de King Kong, outra historia da mesma duración en clave cómica dun axente secreto de pequeno talle chamado Tom of T.H.U.M.B. (Tiny Human Underground Military Bureau) que con Swinging Jack, o seu compañeiro asiático, tiñan que facer fronte aos malevos do M.A.D. ( "militant, antisocial and darn mean") que queren destruír o mundo e de novo a terceira historia, tamén de 7 minutos, era de King Kong.

O 15 de novembro de 2005 Sony Wonder tirou un DVD en dous volumes titulado *King Kong:The Animated Series* cos primeiros 8 episodios e o episodio piloto en dúas partes.

## Notas 
## Véxase tamén 
### Ligazóns externas 
* *King Kong* en G25
Dobre de corpos

Un **dobre de corpos** é unha persoa, xeralmente un modelo, que substitúe a actores e actrices no cine ou na televisión en determinadas escenas que esixen espidos integrais ou primeiros planos de determinadas partes do corpo, como as mans, os peitos, órganos xenitais ou as pernas.
Messina

**Messina** (*Missina* en siciliano, *Messina* en italiano) é unha cidade de 242.841 habitantes (2010) situada no ángulo nordeste de Sicilia, a uns 90&nbsp;km de Catania e uns 230&nbsp;km de Palermo. Localízase en fronte da cidade de Regio de Calabria, xunto ao mar e ao homónimo Estreito de Messina.

Ten lindes con concellos de: Fiumedinisi, Itala, Monforte San Giorgio, Rometta, Saponara, Scaletta Zanclea e Villafranca Tirrena.

## Galería 

Ficheiro:Foto Duomo Messina september 09.jpg|Catedral de Messina (2009)
Ficheiro:Lo stretto di Messina.jpg|Messina
Ficheiro:Messina, viale S.Martino, Chiesa di San Nicolò.jpg|Chiesa di San Nicolò
Ficheiro:Gloeden, Wilhelm von (1856-1931) - n. G 0268 - Sopravvissuti al terremoto di Messina, 1908.jpg|Refuxios do terremoto de 1908

## Véxase tamén 
### Ligazóns externas
* www.comune.messina.it
Ragusa

:''Para a cidade croata vexa Dubrovnik

**Ragusa** (**Raùsa** en siciliano) é unha cidade e un concello do sur de Italia, capital da provincia homónima, no sueste da illa de Sicilia. Ten arredor de 70.000 habitantes. Está construída sobre un alto calcario entre os dous grandes vales de Cava San Leonardo e Cava Santa Domenica.

A economía da provincia baséase principalmente na agricultura (horticultura, oliveiras), granxas, turismo, manufacturas lixeiras e pequenos campos de petróleo. Xunto con outras sete cidades do Val di Noto, atópase entre o Patrimonio da Humanidade de Italia.

Ten lindes cos concellos de: Chiaramonte Gulfi, Comiso, Giarratana, Modica, Monterosso Almo, Santa Croce Camerina, Scicli, Vittoria e Rosolini.

## Véxase tamén
Premio Driehaus

miniatura|Lanterna de Lisícrates, símbolo do Premio Driehaus
O **Premio Richard H. Driehaus de Arquitectura Clásica** estableceuse no ano 2003 pola Fundación Richard Driehaus. Preséntase anualmente na Escola de Arquitectura da Universidade Notre Dame de Indiana (EUA) na honra dun arquitecto que contribuíse de forma substancial no campo da arquitectura clásica e tradicional.

## Lista de galardoados 
## Notas 
## Véxase tamén 
### Ligazóns externas 
* Páxina web oficial do Premio Driehaus . 
* Youtube Videos, Notre Dame School of Architecture
Barletta

miniatura|dereita|Catedral de Santa María a Maior.

**Barletta** é unha cidade de Italia da rexión da Puglia, capital, xunto con Andria e Trani, da provincia de Barletta-Andria-Trani. Ten uns 90&nbsp;000 habitantes e está situada na ribeira do Mar Adriático, no val do río Ofanto. No seu territorio áchase o sitio arqueolóxico de Cannas (italiano "Canne"), onde aconteceu a batalla de Cannas.

## Véxase tamén
Lucca

**Lucca** é unha cidade da Toscana, centro-norte de Italia, situada sobre o río Serchio e sobre o Mar Tirreno. É a capital da Provincia de Lucca.

Conta cuns 86.000 habitantes.

Ten lindes cos concellos de: Borgo a Mozzano, Camaiore, Capannori, Massarosa, Pescaglia, San Giuliano Terme e Vecchiano.

## Véxase tamén 
### Outrios artigos 
* Franco do principado de Lucca e Piombino

### Ligazóns externas 
* www.comune.lucca.it
Dominique Perrault

**Dominique Perrault** nado en Clermont-Ferrand (Auvernia) o 9 de abril de 1953, é un arquitecto francés.

## Obras 
* 1989-1995 Biblioteca Nacional de Francia en París.
* 1991-1999 Velódromo e piscinas olímpicas en Berlín, Alemaña.
* 2002-2006 Complexo deportivo multifuncional no Manzanares en Madrid, coñecido como *La Caja Mágica*.

## Premios 
* 1996 Premio de Arquitectura Contemporánea Mies van der Rohe.

## Notas 
## Véxase tamén 
### Ligazóns externas 
* Páxina web oficial  .
Enna

**Enna** (**Castrugiuvanni** en siciliano, *Henna* en latín) é unha comuna do centro de Sicilia. É a capital da provincia de Enna e ten uns trinta mil habitantes.

Recibiu distintos alcumes como "belvedere" (polas súas panorámicas) ou "ombelico" (embigo) de Sicilia.

## Véxase tamén 
* www.comune.enna.it
Livorno

**Livorno** é unha cidade situada na Toscana, Italia. É a capital da provincia homónima. A súa poboación no 2015 era de 159.431 habitantes.

A comuna de Livorno ten unha superficie de 104,79&nbsp;km², e linda coas comunas de Collesalvetti, Pisa e Rosignano Marittimo.

Actualmente constitúe un centro industrial mediterráneo importante, con presenza de sectores químico e metalúrxico, cunha refinaría de petróleo, ademais de ser un porto libre.

## Véxase tamén 
### Ligazóns externas 
* www.comune.livorno.it
Museo Interactivo da Historia de Lugo

**Museo Interactivo da Historia de Lugo** ou **MIHL** é un museo que se atopa na cidade de Lugo. Trátase dun museo e espazo cultural no que priman as novas tecnoloxías, o que lle supón ser unha infraestrutura pioneira en Europa coas últimas tecnoloxías. Foi inaugurado o 29 de novembro de 2012, coincidindo nas datas de conmemoración do nomeamento da Muralla de Lugo como Patrimonio da Humanidade.

## Proxecto 
miniatura|Museo Interactivo da Historia de Lugo
O proxecto do MIHL foi redactado polo estudio Nieto Sobejano Arquitectos. Segundo o mesmo, o museo ocupa unha parcela de máis de 11.000 m², dos que máis de 4.000 están construídos. O museo é subterráneo, sendo a parte superior un xardín, polo que é denominado "museo parque". Está situado no Parque da Milagrosa, na zona norte da cidade, polo que o museo forma parte dunha dotación pública (parques, piscinas, polideportivo, e outros locais públicos) de máis de 375.000 metros cadrados.

O orzamento estimado para a construción do edificio foi de 8.759.641 euros, e levou con el unha campaña para dar a coñecer o museo e atraer visitantes, agardando que sexa un dos reclamos turísticos máis importantes da cidade. Conta así mesmo cun aparcadoiro soterrado de máis de 6.000 metros cadrados con capacidade para 120 automóbiles e 11 autobuses

### Arquitectura 
O deseño do museo está inspirado na Muralla, simulando unha paisaxe vexetal con torreóns. A cuberta superior é xardín con árbores, no que aparece un conxunto de patios circulares afundidos e unha serie de torres cilíndricas. O museo ten lugar para exposicións temporais, unha caixa escénica, biblioteca, cafetaría, tendas etc. Ten calefacción e auga quente sanitaria por xeración de enerxía por biomasa para evitar o emprego de enerxías non renovables.

No edificio contratarán as partes exteriores e interiores (a parte do contido). No exterior a estrutura é de aceiro corten e no interior hai uns patios de vidro curvo. Foi escenario pouco antes da súa inauguración como paisaxe de fondo para campaña a nivel internacional de presentación dun novo modelo de coche de Hyundai.

## Notas 
## Véxase tamén 
### Outros artigos 
* Lugo

### Ligazóns externas 
* Sitio web do MIHL
* Galería de imaxes
* Proxecto construtivo do museo
* Lugo mostrará a súa historia nun museo interactivo soterrado en La Voz de Galicia
Premio de arquitectura Rodolfo Ucha Piñeiro

O **Premio de arquitectura Rodolfo Ucha Piñeiro** é un galardón que concede o concello de Ferrol a proxectos arquitectónicos construídos en Ferrolterra. Leva o nome do arquitecto Rodolfo Ucha. Contempla varias categorías.

## Proxectos premiados 

## Notas 
## Véxase tamén 
### Ligazóns externas 
* Bases do IV Premio de arquitectura Rodolfo Ucha Piñeiro.
Arteria cubital

A **arteria cubital** é unha arteria do membro superior humano situada no compartimento anterior do antebrazo. É unha rama da arteria umeral.
 
## Traxecto e relacións 
A arteria cubital é de maior tamaño cá radial. Abandona o cóbado e sitúase na parte medial do antebrazo, por debaixo do músculo pronador redondo. A continuación sitúase entre o músculo flexor cubital do carpo e o músculo flexor común fondo dos dedos da man. Na zona máis distal do antebrazo adoita estar cuberta polo flexor cubital do carpo. Entra no pulso por fóra do óso pisiforme e por enriba do retináculo flexor do pulso, formando un arco sobre a man. Vasculariza dos dedos III, IV e V máis a metade medial do II.

## Ramas da arteria cubital 
* Arteria recorrente cubital, que dá unha rama anterior e unha posterior.
* Numerosas ramas colaterais que abastecen a músculos veciños.
* Arteria interósea común, que dá lugar a unha rama anterior e outra posterior.
* Dúas pequenas ramas para o carpo: rama dorsal do carpo e rama palmar do carpo.
Lareira (programa de televisión)

***Lareira*** foi un programa da Televisión de Galicia  que se emitiu na tempada 1986-1987 dedicado á realización de receitas de cociña, dirixíao e presentábao Ana Puga.

## Contido 
En cada programa a partir dun produto do país elaborábanse dúas receitas, sinxelas, coa axuda de dúas personalidades.
Jack Palance

**Jack Palance**, nado en Faille Township (Pensilvania) o 18 de febreiro de 1919 e finado en Montecito (California) o 10 de novembro de 2006, foi un actor estadounidense gañador dos premios Óscar e Globo de Ouro, e famoso polos seus papeis de vilán, ao interpretar personaxes duros, malos ou psicópatas.

## Véxase tamén 
### Ligazóns externas 
* BBC News - Western Star Jack Palance dies
Faba

O termo **faba** pódese referir a diferentes especies botánicas e os seus legumes:

* **Feixón**, o legume e a planta *Phaesolus vulgaris*, feixón, fabeira.
* **Faballón**, o legume e a planta *Vicia faba*, faballón, faba loba, faba morena, fabón, fabaca.
* **Faba forraxeira**, a planta *Vicia faba var. equina* 
* **Faba de Lima**, o legume e planta *Phaseolus lunatus*, feixón de Lima.

## Notas
Faballón

Chámase **faballón**, **fabón**, **faba loba** ou **fabaca** á especie *Vicia faba*, planta herbácea, anual, rubideira, de caules semierectos, que dá o seu nome á familia das fabáceas, da cal é a especie tipo, e tamén se denominan así as súas sementes, comestíbeis.

miniatura|esquerda|250px|Faballóns na vaíña abrta.

O froito é un legume de vaíña alongada, grande (de entre os 10 e os 30&nbsp;cm de lonxitude), suculento e pubescente, ergueito, mouro na madurez. Dentro da vaíña dispóñense as sementes, de 2 a 6, grandes. ovaladas, deprimidas, e dispostas formando unha ringleira, de cor verde amarelada, e cun peso dun ou dous gramos.

Como no caso doutras fabáceas, teñen a propiedade de fixar nitróxeno no solo. Sobre un 80 % del é consumido pola propia planta, e o 20 % restante mellora a fertilidade da terra, razón pola cal o seu cultivo é empregado en sistemas de rotación para fortalecer solos esgotados.

## Subespecies e variedades 
As principais subespecies e variedades cultivadas son:
* *Vicia faba* var. *minor*
* *Vicia faba* var. *equina*
* *Vicia faba* var. *major*
* *Vicia faba subsp. faba* L. 	 	
* *Vicia faba subsp. paucijuga* (Alef.) Muratova

## Cultivo 
Orixinario da conca mediterránea, hoxe cultívase en todo o mundo.

O faballón desenvólvese ben en case todos os tipos de solos.

Precisa abundante humidade e uns 700&nbsp;mm anuais de choiva. Tolera as xeadas, polo que se pode adaptar ás condicións de montaña.

## Notas 
## Véxase tamén 
### Bibliografía 
* Merino, Baltasar (1905): *Flora descriptiva e ilustrada de Galicia*. Santiago: Tipografía Galaica, Tomo I.

### Outros artigos 
* Fabáceas
* Feixón
### Ligazóns externas 
*Vocabulario botánico*. Universidade Santiago de Compostela
Jesús Irisarri

**Jesús Irisarri Castro**, nado en Vigo en 1958, é un arquitecto galego. É irmán do político Vicente Irisarri.

## Traxectoria 
Obtivo o título de Arquitecto en 1986 pola Escola Técnica Superior de Arquitectura da Coruña. Fundou xunto a Guadalupe Piñera o estudio Irisarri+Piñera en 1989. É profesor na área de Proxectos arquitectónicos do departamento de Proxectos arquitectónicos e Urbanismo da  Universidade da Coruña e imparte clase na Escola Técnica Superior de Arquitectura da Coruña.. Codirixiu a revista *Obradoiro* entre os anos 2001 e 2005.

## Notas
Arteria recorrente radial

A **arteria recorrente radial** é unha arteria do membro superior humano. Áchase na rexión anterior do antebrazo. É unha rama colateral da arteria radial. Forma un plexo arterial ao redor da articulación do cóbado e dá numerosas ramas que se distribúen polos distintos músculos veciños do antebrazo.

Ascende entre as ramas do nervio radial, sitúandose sobre o músculo supinador curto e entre o músculo braquiorradial e o músculo braquial anterior. Finalmente, anastomósase coa arteria umeral fonda.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Arteria recorrente cubital

miniatura|200px|Arterias do membro superior

A **arteria recorrente cubital** é unha arteria do membro superior humano situada no compartimento anterior do antebrazo. É unha póla da arteria cubital. Divídese en dúas pólas: unha anterior e unha posterior, que colaboran na formación dun plexo arterial en torno á articulación do cóbado.
Arteria radial

A **arteria radial** é unha arteria do membro superior humano situada no compartimento anterior do antebrazo. É unha rama da arteria umeral.

## Traxecto e relacións 
Percorre a zona lateral do antebrazo. Na zona proximal vai por debaixo do músculo braquiorradial, para despois pasar por fóra do nervio radial e finalmente por dentro do tendón do músculo braquiorradial. Posteriormente entra no pulso pola zona lateral, dirixíndose cara ás bases dos metacarpianos I e II. Xa na man, as diversas ramas colaterais alimentan o dedo polgar e a cara lateral do dedo índice.

No antebrazo, a arteria radial dá lugar a tres ramas:
* Arteria recorrente radial.
* Unha pequena rama palmar para o carpo, que fai as achegas aos ósos e articulacións do pulso.
* A rama palmar superficial, que entra na man atravesando os músculos da eminencia tenar na base do polgar e se anastomosa co arco palmar arterial derivado da arteria cubital.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Arteria interósea anterior

miniatura|200px|Arterias do membro superior

A **arteria interósea anterior** é unha arteria do membro superior humano situada no compartimento anterior do antebrazo. É unha rama da arteria cubital. Percorre a superficie anterior da membrana interósea e abastece os músculos do plano fondo do antebrazo. Tamén leva sangue ao radio e ao cúbito. A maior parte das ramas colaterais da arteria furan a membrana interósea para acadar o plano fondo. Na zona máis próxima ao pulso, únese á arteria interósea posterior.
Arteria interósea posterior

A **arteria interósea posterior** é unha arteria do membro superior humano situada no compartimento anterior do antebrazo. É unha póla da arteria cubital. Diríxese dorsalmente sobre o bordo proximal da membrana interósea, para despois distribuírse polo compartimento posterior.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Carelia do Norte

**Carelia do Norte** (en finés: *Pohjois-Karjala*; en sueco: *Norra Karelen*) é unha das 19 rexións de Finlandia. A provincia ten 384.900 habitantes, a cuarta máis habitada de Finlandia, dos cales case a metade viven na súa capital, Joensuu. Limita coas rexións de Kainuu, Savonia do Norte, Savonia do Sur, Carelia do Sur e con Rusia.

## Municipios 
Ostrobotnia do Norte conta con trece municipios, dos cales cinco son cidades (en letra grosa):

* 23px Ilomantsi
* 23px **Joensuu**
* 23px Juuka
* 23px **Kitee**
* 23px Kontiolahti
* 23px **Lieksa**
* 23px Liperi
* 23px **Nurmes**
* 23px **Outokumpu**
* 23px Polvijärvi
* 23px Rääkkylä
* 23px  Tohmajärvi
* 23px Valtimo

### Antigos concellos 
* 23px Eno
* 23px Kesälahti
* 23px Kiihtelysvaara
* 23px Nurmeksen maalaiskunta
* Pielisensuu (non se estableceu escudo)
* 23px Pielisjärvi
* 23px Pyhäselkä
* Pälkjärvi (non se estableceu escudo)
* 23px Tuupovaara
* 23px Värtsilä

## Véxase tamén 
### Ligazóns externas 
* Sitio web oficial
Soichi Noguchi

**Soichi Noguchi** (野口聡一 *Noguchi Sōichi*), nado o 15 de abril de 1965 en Iocoama, é un enxeñeiro aeronáutico e astronauta xaponés. Foi o quinto xaponés en viaxar ao espazo.

## Traxectoria 
Aínda que nado en Yokohama, pasou a súa infancia na cidade de Chigasaki. Entre 1984 e 1989 estudou na Universidade de Tokyo onde se licenciou e doutorou en Enxeñería Aeronáutica. Despois de graduarse, Noguchi traballou para a empresa Ishikawajima-Harima, na área de I+D do seu departamento de aeronáutica e traballou no deseño de aerodinamicidade de avións comerciais.

A Noguchi seleccionárono como candidato a astronauta na Axencia Xaponesa de Exploración do Aerospazo en xuño de 1996. Dous meses despois comezou o seu adestramento nas instalacións da NASA en Johnson Space Center. Ao cabo de dous anos obtivo a cualificación de especialista de misión, e marchou a Rusia a proseguir a súa fomarción no Centro Gagarin de Adestramento de Cosmonautas en 1998. Incorporouse ao equipo técnico do módulo xaponés da Estación Espacial Internacional e en abril de 2001, como tripulante da STS-114.

Noguchi foi en 2009 na tripulación da Soiuz TMA-17.

## Notas 
## Véxase tamén 
### Ligazóns externas 
* A súa conta de Twitter: Astro_Soichi
* Biografía oficial na web da NASA
* Perfil de tripulante da STS-114
Luis Arcamone

**Luis Federico Arcamone**, nado en Buenos Aires o 19 de marzo de 1979, é un futbolista arxentino. Xoga de dianteiro e o seu equipo actual é o Teramo Calcio.

## Clubs 
## Ligazóns externas 
* Datos do xogador en aic.football.it
Ray Charles

**Ray Charles Robinson**, coñecido como **Ray Charles**, nado en Albany o 23 de setembro de 1930 e finado nos Ánxeles o 10 de xuño de 2004, foi un pianista pioneiro e cantante de música soul que axudou a definir o seu formato contra finais dos anos 50. Foi así mesmo un innovador intérprete de R&B.

## Véxase tamén 
### Ligazóns externas 
* Biografía de Ray Charles
Cimadevila, San Miguel de Sarandón, Vedra

**Cimadevila** é unha aldea da parroquia de San Miguel de Sarandón no concello coruñés de Vedra. Segundo o Instituto Galego de Estatística, en 2024 tiña 50 habitantes (25 homes e 25 mulleres).

A aldea componse de 25 vivendas unifamiliares divididas en 2 núcleos de poboación claramente diferenciados; o núcleo antigo con algunha vivenda de máis de 200 anos e remodeladas formado por 10 casas e a expansión de núcleo composto por 15 casas construídas a finais do século XX e principios do XXI. Esta expansión de núcleo coñécese como Piñeiros.

Posúe unha fonte natural de frescas e saudables augas que se mantén cun caudal abundante durante todo o ano.

## Patrimonio 
No lugar de Montenovo existen restos dunha antiga mámoa catalogada no PXOM.

## Notas 
## Lugares e parroquias 
### Lugares de San Miguel de Sarandón 
### Parroquias de Vedra
Land der Berge, Land am Strome

**Land der Berge, Land am Strome** (do alemán: *terra de montañas, terra no arroio*), ou, sinxelamente, **Bundeshymne** (*Himno federal*), é o himno nacional de Austria. Foi escrito por Paula von Preradovic, adaptando a melodía da "''Laßt uns mit geschlung'nen Händen''" (Pequena cantata masónica) composta por Wolfgang Amadeus Mozart o 17 de novembro de 1791. Foi declarado oficial en 1947.

## Letra 
## Véxase tamén 
### Outros artigos 
* Austria

### Ligazóns externas 
* Versión vocal
* O Himno de Austria
* Os símbolos de Austria
Nervio interóseo anterior

miniatura|200px|Nervios do membro superior

O **nervio interóseo anterior** é un nervio do membro superior humano. Está situado no antebrazo. É unha rama do nervio mediano, que se orixina entre as dúas porcións do músculo pronador redondo. Percorre o antebrazo xunto á arteria interósea anterior, innervando músculos do plano fondo (músculo flexor longo do polgar da man, metade medial do músculo flexor común fondo dos dedos da man e o músculo pronador cadrado). Termina dando varias ramas colaterais para o pulso.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Músculo braquiorradial

O **músculo braquiorradial** ou **músculo supinador longo** é un músculo do membro superior humano. Insírese cranialmente no úmero e caudalmente no radio.

## Orixe e insercións 
A orixe do músculo áchase na zona proximal da crista supracondílea do úmero. Insírese na apófise estiloide do radio. A medida que percorre o antebrazo, forma o límite lateral da fosa do cóbado.

## Relacións 
Ao longo do percorrido cobre o nervio radial, que o innerva. Na fosa do cóbado cobre a bifurcación deste nervio. Nas zonas máis distais soamente cobre á póla superficial, que discorre xunto á arteria radial.

## Función 
Flexor accesorio do cóbado cando o antebrazo está en pronación media.

## Innervación 
É innervado polo nervio radial, antes da bifurcación deste nunha póla superficial e noutra fonda.
Escudo de Austria

O **escudo de Austria** data do ano 1919, aínda que o seu uso foi interrompido entre 1934 e 1938 durante a ocupación da Alemaña nazi de Austria.

## Descrición 
É unha aguia de sabre, coas ás estendidas que porta sobre o seu peito o escudo do antigo ducado de Austria que é un campo dividido en tres franxas horizontais do mesmo tamaño, de goles a superior e a inferior, de prata, a central. A aguia porta nas súas garras, unha fouce que é o símbolo da agricultura (coa esquerda) e un martelo pola industria (na dereita), ambos de ouro. Tamén sostén entre as súas patas unha cadea rota de prata, que simboliza a liberdade recuperada polo pobo austríaco, coa axuda do Exército Vermello, fronte á Alemaña nazi que anos antes lla anexionou. A aguia aparece coroada cunha coroa mural, símbolo da República que é a forma de goberno vixente no país (inicialmente representaba á clase media).

O escudo introduce algunhas modificacións pero é moi similar ás versións adoptadas en 1919 e 1934. Todas elas proveñen do escudo dos Emperadores de Austria ao que se lle eliminaron algúns elementos, como unha das dúas cabezas da aguia (que era bicéfala, salvo na versión de 1934), tres coroas (imperial a superior e reais as que se situaban sobre as cabezas da aguia), o colar da Orde do Vélaro de Ouro (nalgunhas versións aparecían máis ordes) ou os cuarteis cos símbolos outros territorios que dominaron os Habsburgo.

Entre o 11 de novembro de 1918 e o 8 de maio de 1919, en Austria utilizouse un escudo coñecido como *emblema da torre* que foi deseñado persoalmente polo chanceler Karl Renner. Neste escudo aparecían representados: unha torre (símbolo da burguesía), dous martelos (símbolo da clase obreira) e unha coroa de espigas de trigo (símbolo dos agricultores). No emblema da torre incorporáronse as cores xermánicas (negro-vermello-amarelo), adoptados pola Confederación Xermánica.

## Escudos Históricos 

## Véxase tamén 
### Outros artigos 
* Bandeira de Austria
* Lista de bandeiras de Austria

### Ligazóns externas 
* Os símbolos de Austria
* Austria: Escudo de armas, Flags of the World.html)
* Escudo de Austria, Heraldry of the World
* Escudo de Austria, National Symbol
By the white

***By the white*** é o segundo álbum de estudio do grupo galego de rock Jabón Blue. Publicouse en 2006.

## Listaxe de cancións
#"By the white" (03:18)
#"Tarzán de Dean" (03:16)
#"Ni se corre ni lo intenta" (03:53)
#"Esos ojos" (03:32)
#"A contrapelo" (02:22)
#"Sufro tu ausencia" (03:02)
#"Torero en la conserva" (03:11)
#"Telas de araña" (03:18)
#"Por la recta del faro" (03:38)
#"CocandRoll" (03:58)
#"Que le tengan envidia" (03:28)
#"Mi voz" (02:56)
#"También te olvidaré" (04:03)
#"Canción del Kuervo" (03:51)
#"Himno da Crocha" (04:23)
Xerardo Abad Conde

:*Non confundir con Gerardo Abad-Conde y Sevilla (1909-1988), xurista.*

**Xerardo Abad Conde**, nado en Ordes o 8 de agosto de 1881 e finado en Madrid o 10 de setembro de 1936, foi un político galego. Foi alcalde da Coruña a finais da década de 1910.

## Traxectoria 
Marchou de neno a Cuba, regresando en 1889. Titulouse en Dereito e exerceu como avogado na Coruña. Desempeñou a cátedra de Lexislación Mercantil e Lexislación Marítima na Escola de Comercio da Coruña e na de Vigo e foi director da Escola Náutica da Coruña.

Pertenceu ao Partido Republicano Autónomo, do que xa era secretario en 1908, e despois ao Partido Radical de Alejandro Lerroux. Foi concelleiro na Coruña en varias etapas, e alcalde en 1918-19. Foi un dos participantes do Pacto de Lestrobe en marzo de 1930, onde foi designado polas súas calidades oratorias para asistir ao mitin de afirmación republicana que se ía celebrar en Madrid en setembro dese ano.

Ao proclamarse a Segunda República foi nomeado subsecretario do Ministerio de Comunicacións. Nas eleccións a Cortes Constituíntes de 1931 presentouse pola Coruña, pero non resultou elixido; porén, na repetición das eleccións en Lugo, en agosto, foi nomeado deputado quitándolle o escano a Sanjurjo. En xullo de 1933 foi elixido vogal do Tribunal de Garantías Constitucionais e, a finais dese ano –ao non saír elixido nas eleccións xerais de 1933- foi nomeado presidente do Consello de Estado. A principios de 1935 foi nomeado ministro de Mariña nun dos gobernos de Lerroux, cargo que desempeñou durante tres meses. En agosto dese ano foi nomeado catedrático de Filosofía do Dereito da Universidade de La Laguna (Tenerife) pero renunciou ante as presións que recibiu.

En 1936 presentouse ás eleccións xerais de febreiro polo Partido Radical pero non resultou elixido. Logo do levantamento militar contra a República, foi detido e enviado ao cárcere de Porlier en Madrid, onde foi asasinado por gardas de asalto e milicianos o 10 de setembro.

Foi membro da loxa Suevia nº 4 da Coruña.

## Obra 
* *Institutos náuticos oficiales. Situación del personal docente en 15 de abril de 1920, con apéndice de las disposiciones legales dictadas desde 1º. de julio de 1918 hasta la citada fecha* (A Coruña, 1920).
* *El Salario* (A Coruña, 1922).

## Notas 
## Véxase tamén 
### Bibliografía 
* 

* 

* 
* Ledo Cabido, B. (dir.) (2010): "Abad Conde, Xerardo". Entrada en *Dicionario biográfico de Galicia*, tomo I. Vigo: Ir Indo Edicións.

* 
### Ligazóns externas 
* "Masones ilustres" logiaobradoiro.com .
* "Gerardo Abad Conde" galegos.info
Louis Moilliet

**Louis Moilliet**, nado o 6 de outubro de 1880 e finado o 24 de agosto de 1962, foi un artista suízo coñecido como pintor e deseñador de vidreiras.

## Traxectoria
Foi grande amigo de Paul Klee e August Macke, pasando o seu tempo e viaxando en Tunisia en 1914 e introducindo a Klee no grupo do Xinete Azul (Der Blaue Reiter) a comezos de 1911. O seu estilo de pintura expresionista estaba intimamente conectado co movemento Orfista. Un dos seus traballos máis populares titúlase "No circo".
## Notas 
## Véxase tamén 
### Ligazóns externas 
* Louis Moilliet - official website